b"\n_START_ARTICLE_\nAnne-Eug\xc3\xa9nie Milleret de Brou\n_START_SECTION_\nBiografia\n_START_PARAGRAPH_\nAnne-Eug\xc3\xa9nie Milleret nasqu\xc3\xa9 en 1817 a Metz, en el si d'una fam\xc3\xadlia rica, i es cri\xc3\xa0 al palau familiar de Priesch, al nord de Par\xc3\xads. Als dotze anys va fer la comuni\xc3\xb3 i va tenir llavors una experi\xc3\xa8ncia m\xc3\xadstica que la marc\xc3\xa0. Quan tenia 13 anys, el seu pare s'arru\xc3\xafn\xc3\xa0 i perd\xc3\xa9 la fortuna i les finques; els seus pares se separaren i ell\xc3\xa0 marx\xc3\xa0 a Par\xc3\xads amb la seva mare. La seva mare era molt pietosa i es preocupava pels necessitats de la ciutat, visitant freq\xc3\xbcentment amb la seva filla fam\xc3\xadlies en aquesta situaci\xc3\xb3. La mare mor\xc3\xad de c\xc3\xb2lera quan Anne-Eug\xc3\xa9nie tenia 15 anys. Des de llavors, la jove es debat\xc3\xa9 entre la vida mundana i la devoci\xc3\xb3 i pietat. _NEWLINE_Assist\xc3\xad, al final de la seva adolesc\xc3\xa8ncia, va assistir a unes confer\xc3\xa8ncies a la catedral de Notre Dame de Par\xc3\xads, donades per Jean-Baptiste Henri Lacordaire, fam\xc3\xb3s predicador i treballador social. Anne-Eug\xc3\xa9nie es va convertir definitivament i es convert\xc3\xad en una fervent cristiana; el seu confessor, Th\xc3\xa9odore Combalot, company de Lacordaire, li express\xc3\xa0 el seu desig de fundar una congregaci\xc3\xb3 religiosa dedicada a Maria, mare de D\xc3\xa9u per a l'educaci\xc3\xb3 dels pobres. Pens\xc3\xa0 que Anne-Eug\xc3\xa9nie era la persona id\xc3\xb2nia per portar a terme la fundaci\xc3\xb3 i, als 22 anys, amb quatre companyes, fund\xc3\xa0 les Religioses de l'Assumpci\xc3\xb3._NEWLINE_La congregaci\xc3\xb3 s'inici\xc3\xa0 en un pis de la Rue Ferou de Par\xc3\xads, i celebraren la seva primera missa el 9 de novembre de 1839. A partir de llavors, la fundadora prengu\xc3\xa9 el nom de Marie-Eug\xc3\xa9nie de J\xc3\xa9sus i fund\xc3\xa0 trenta comunitats de germanes en nou pa\xc3\xafsos. En 1898, Marie-Eug\xc3\xa9nie mor\xc3\xad amb 80 anys a Par\xc3\xads. _NEWLINE_El 9 de febrer de 1975 fou beatificada per Pau VI, i el 3 de juny de 2007 fou canonitzada pel papa Benet XVI."